Държавен вестник, бр. 14, 2013 г., стр. 35

БРОЙ  14	
Д Ъ Р Ж А В Е Н  В Е С Т Н И К 	
СТР.  35  
3. „Резервни копия за възстановяване“ са 
копия на данните, съхранявани на носител, 
чрез които може да се осъществи възстано­
вяването.
4. „Поверителност“ е изискване за нераз­
криване на личните данни на неоторизирани 
лица в процеса на тяхното обработване.
5. „Цялостност“ е изискване данните да 
не могат да бъдат променени/подменени 
по неоторизиран начин в процеса на тях­
ното обработване и изискване да не се дава 
възможност за изменение и за неразрешени 
манипулации на функциите по обработване 
на данните.
6. „Наличност“ е изискване за осигуряване 
непрекъсната възможност за обработване на 
личните данни на оторизираните лица и за 
изпълнение на функциите на системата за 
обработване или бързото им възстановяване.
7. „Особено голяма група физически лица“ 
е съвкупност от физически лица, чийто брой 
надхвърля 1 000 000.
8. „Голяма група физически лица“ е съв­
купност от физически лица, чийто брой над­
хвърля 10 000.
9. „Група физически лица“ е съвкупност 
от физически лица, чийто брой надхвърля 2.
10. „Лица, заемащи висши държавни длъж­
ности“ са лицата по чл. 2, ал. 1 от Закона за 
публичност на имуществото на лица, заемащи 
висши държавни длъжности.
11. „Широкомащабни регистри на лични 
данни“ са разпределени масиви с лични 
данни, чието управление не може да бъде 
осъществено със стандартните средства за 
управление на база данни.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Администраторът на лични данни е 
длъжен да осигури минималното ниво на 
технически и организационни мерки при об­
работване на лични данни и допустимия вид 
защита в съответствие с тази наредба:
1. в срок до 6 месеца от влизане на наредбата 
в сила администраторът е длъжен да определи 
нивото на въздействие на обработваните от 
него регистри;
2. за регистри с лични данни, водени към 
момента на влизане в сила на тази наредба, 
мерките за защита на ниско ниво, предвидени 
в нея, трябва да бъдат изпълнени до 6 месеца 
след определяне на нивото на въздействие;
3. за регистри с лични данни, водени към 
момента на влизане в сила на тази наредба, 
мерките за защита на средно ниво, предвидени 
в нея, трябва да бъдат изпълнени до 9 месеца 
след определяне на нивото на въздействие;
4. за регистри с лични данни, водени към 
момента на влизане в сила на тази наредба, 
мерките за защита на високо и изключително 
високо ниво, предвидени в нея, трябва да бъдат 
изпълнени до една година след определяне на 
нивото на въздействие.
§ 3. Наредбата се издава на основание 
чл. 23, ал. 5 от Закона за защита на личните 
данни.
§ 4. Тази наредба отменя Наредба № 1 от 
2007 г. за минималното ниво на технически 
и организационни мерки и допустимия вид 
защита на личните данни (ДВ, бр. 25 от 2007 г.).
Председател: 
Венета Шопова
Приложение № 1 
към чл. 14, ал. 1
Оценка на нивото на въздействие на регистър
НИВО НА ВЪЗДЕЙСТВИЕ
поверителност
цялостност
наличност
общо за регистъра
Име на регистъра
Приложение № 2 
към чл. 14, ал. 4
Оценка на нивото на въздействие на група от „n“ регистри
Поверителност
Цялостност
Наличност
Общо за регистъра
Регистър 1
Регистър 2
……
Регистър n
Ниво на въздействие за групата от „n“ регистри: